***Centrum voľného času Žiar nad Hronom***

*Ul. M. R. Štefánika č.17, 965 01 Žiar nad Hronom*

 **

***Plán práce***

***2021/2022***

***Prerokované v rade CVČ: 16.09.2021***

***Prerokované v pedagogickej rade: 03.09.2021***

***Vypracovala: Mgr. Helena Gáfriková a  kolektív CVČ***

 ***riaditeľka***

 ***Centra voľného času v Žiari nad Hronom***

Plán činnosti Centra voľného času v Žiari nad Hronom (ďalej len CVČ) vychádza z :

1. Sprievodca školským rokom 2021/2022,
2. Zákon č. 245/2008 Z.z. o výchove a vzdelávaní v znení neskorších predpisov,
3. Vyhlášky č.306/2009 Z.z. o školskom klube detí, školskom stredisku záujmovej činnosti, centre voľného času, školskom hospodárstve a stredisku odbornej praxe v znení neskorších predpisov
4. zo Správy o výchovno-vzdelávacej činnosti CVČ za školský rok 2019/2020 a 2020/2021
5. Zákona č.282/2008 Z.z. o podpore práce s mládežou, v znení neskorších predpisov,
6. Pedagogicko - organizačných pokynov pre riaditeľov škôl a školských zariadení, v zriaďovateľskej pôsobnosti mesta Žiar nad Hronom na školský rok 2021/2022

V školskom roku 2021/2022 činnosť CVČ bude zabezpečovaná v oblasti:

* kultúra a umenie
* veda a technika
* prírodné vedy
* spoločenské vedy
* telesná výchova, šport a preventívne programy
* dobrovoľnícka činnosť
* participácia mládeže v spoločnosti – mestský žiacky parlament

V školskom roku 2021/2022 budeme aplikovať výchovno-vzdelávacie aktivity v oblasti prevencie – šikany, kyberšikany, zdravého životného štýlu, dobrovoľníctva, participácie a rozvoja života v komunite.

Činnosťou CVČ vytvára priestor pre prácu s deťmi a mládežou vo veku do 30 rokov, so zámerom rozvíjať osobnosť mladého človeka vo vedomostiach, zručnostiach, postojoch. Rozvoj mäkkých zručností, pomoc pri orientácii v možnostiach neformálneho vzdelávania a zameranie na budúce povolanie, vytvorenie priestoru pre participáciu mládeže so samosprávou v škole, meste, komunite.

*Negatívne skúsenosti z predchádzajúceho školského roku, kedy bola prerušená prevádzka centra voľného času v období vyhlásenia mimoriadnej situácie súvisiacej s koronakrízou na Slovensku, nám predostierajú nutnosť vzdelávania sa v oblasti práce s online nástrojmi, nutnosť inovácie technicko-materiálneho zabezpečenia nášho zariadenia, investície do skvalitnenia internetovej siete.*

V tejto súvislosti budeme činnosť orientovať na:

1. aktívne prezenčné alebo dištančné formy, podľa aktuálnej situácie, spolupráce detí a mládeže s miestnou samosprávou, úradom práce, OZ, priemyselnými spoločnosťami v technickej oblasti,
2. poskytovanie priestoru, poradenstva a pomoci deťom a mládeži vo voľnom čase,
3. vytváranie predpokladov pre aktívnu spoluprácu všetkých subjektov, ktoré sa zaoberajú problematikou voľného času detí a mládeže,
4. realizáciu programov a projektov orientovaných na prevenciu a ochranu detí a mládeže pred sociálno-patologickými javmi a potláčanie ich vplyvov,
5. prezentáciu činnosti CVČ na verejnosti, zverejňovaním informácií na webovom sídle, sociálnej sieti, v miestnych médiách.

Činnosť CVČ bude realizovaná v priestoroch CVČ, v telocvičniach ZŠ, SŠ, v MŠ, ŠZŠ, v mestskej športovej hale, zimnom štadióne, v priestoroch MsKC, Pohronského osvetového strediska, v priestoroch HaP M.Hella, a v ďalších priestoroch podľa potreby jednotlivých aktivít CVČ, ale v prípade nutnosti aj v online priestore.

Aktivity budú zabezpečované prostredníctvom:

* pravidelnej záujmovej činnosti (krúžky, kluby),
* príležitostnej záujmovej činnosti (súťaže, predmetové olympiády, stretnutia, besedy, kvízy, workshopy a iné aktivity),
* prázdninovej činnosti (tábory, sústredenia, exkurzie, výlety),
* práce s dobrovoľníkmi (Infobod o dobrovoľníctve, Týždeň dobrovoľníctva, sieťovanie dobrovoľníckej činnosti),
* seminárov, školení, okrúhlych stolov, facilitácie a pod.,
* poradenskej činnosti a pomoci rodičom a deťom pri výbere a realizácii záujmovej činnosti,
* spolupráce, spolupodieľaní sa na miestnych aktivitách s ďalšími organizáciami a inštitúciami v oblasti výchovy a vzdelávania, etiky, kultúry, športu a iných činnosti.

Finančné zabezpečenie pre činnosť CVČ je rozpočtované v spolupráci so zriaďovateľom - mestom Žiar nad Hronom. Ďalšie zdroje budú získané prostredníctvom, sponzorov, poplatkov od účastníkov aktivít, projektov, ktoré sú ale účelovo viazané a zamerané konkrétne aktivity (FLL, Florbal, SAŠŠ, Centrum dobrovoľníctva a iné).

CVČ zastreší činnosť mestského žiackeho parlamentu ZŠ a OGY na území mesta Žiar nad Hronom.

**HLAVNÉ ÚLOHY na školský rok 2021/2022:**

1. Zabezpečiť materiálne a personálne podmienky pre rozvoj osobnosti detí a mládeže v času mimo vyučovania. Sústrediť sa na motiváciu k pravidelnej záujmovej činnosti.
2. Využívať pri záujmovej činnosti nové **aktivizujúce trendy** v oblasti výchovy mimo vyučovania, **outdoorové aktivity** a v prípade dištančného vzdelávania zamerať sa na motivujúce online nástroje.
3. Vytvoriť priestor pre spoluprácu s nezamestnanou mládežou.
4. Zamerať pozornosť na prierezové témy „Prevencia kriminality, kyberšikany, prevencia korupcie a inej protispoločenskej činnosti.“
5. Organizovať na základe poverenia OÚ v pôsobnosti banskobystrického kraja súťaže vyhlasované MŠVVaŠ SR a v prípade dištančnej činnosti postupovať podľa usmernenia IUVENTY, resp. MŠVVaŠ SR, zriaďovateľa.
6. Metodicky usmerňovať, rozvíjať a zlepšovať činnosť externých vedúcich záujmových útvarov CVČ s prihliadnutím na požiadavky účastníkov pravidelnej záujmovej činnosti.
7. Prezentovať činnosť CVČ na verejnosti, využívať miestne a regionálne média na pravidelné informácie o jednotlivých podujatiach, web stránky a facebook CVČ, verejné vystúpenia.
8. Využívať pre zatraktívnenie a zabezpečenie odbornosti pri špecifických podujatiach spoluprácu s neziskovými organizáciami, OZ podľa odbornosti, v ročných plánoch jednotlivých oblastí podľa organizačnej štruktúry stanoviť metódy a ciele spolupráce.

 Zodpovední: pedagogickí zamestnanci CVČ

 Termín: v priebehu šk. roka 2021/2022

**ÚLOHY PRAVIDELNEJ A PRÍLEŽITOSTNEJ ZÁUJMOVEJ ČINNOSTI**

**a) oblasť spoločensko-vedná, kultúry a umenia**

* Zrealizovať súťaž a výstavu prác pod názvom Mám svojich starkých veľmi rád/a, zameranú na prezentáciu tvorby a medzigeneračných vzťahov detí ZŠ a starých rodičov, podľa aktuálnej situácie prispôsobiť online priestor.
* Prezentovať CVČ na verejnosti prostredníctvom vystúpení, seminárov, školení, prednášok
* Podporiť vznik klubovej činnosti, rôznych skupín detí a mládeže v meste Žiar nad Hronom
* Zapájať CVČ do projektov a využívať možnosť finančnej dotácie z iných zdrojov pre skvalitnenie činnosti záujmového vzdelávania.
* Viesť záujmové útvary, zabezpečiť starostlivosť o zverené záujmové útvary vedené aj externými vedúcimi pracovníkmi, ktorým poskytnúť priestor pre online prácu v tých záujmových útvaroch, ktorých činnosť sa môže týmto spôsobom realizovať.
* Realizovať podujatia na základe schváleného plánu práce v danej oblasti
* **Spracovať kalendár podujatí CVČ (príležitostnej činnosti) na školský rok 2021/2022**
* Koordinovať zverené súťaže, olympiády, práce s talentovanou mládežou v CVČ (napr. Medzníky druhej svetovej vojny v spolupráci s Obl.V SZPB)
* **Realizovať minimálne 2 podujatia, tvorivých aktivít pre rodičov s deťmi**
* **Realizovať minimálne 2 podujatia pre SŠ mládež**
* Spravovať a viesť Kroniku CVČ
* Spravovať knižnicu CVČ
* Pripravovať pravidelne mesačné plány činnosti za zverený úsek
* Zabezpečiť aktívnu spoluprácu s koordinátorkou na činnosti Infobodu o dobrovoľníctve pri CVČ (jednotlivé aktivity v zmysle zmluvy s Centrom dobrovoľníctva v Banskej Bystrici a dodatku k zmluve na príslušný kalendárny rok),
* Zabezpečiť aktivity v Týždni dobrovoľníctva v spolupráci so školami a školskými zariadeniami, OZ, organizáciami a verejnosťou.

 Zodpovedná: Mgr. Dana Mokrošová

 Termín: v priebehu šk. roka 2021/2022

**b) oblasť vedy a techniky, prírodných vied**

* Pracovať na rozvoji vedy a techniky prostredníctvom inovatívnych podujatí, zapájanie sa do technicko-vedeckých projektov a využívať online priestor na spoluprácu s mládežou i ZŠ a SŠ, priemyselnými spoločnosťami podieľajúcimi sa na projekte ProTech
* Vyhľadávať a prezentovať nové prístupy v oblasti vedy a techniky pre deti a mládež, resp. pre zamestnancov CVČ, využiť možnosti v Týždni vedy a techniky na Slovensku v spolupráci s ÚMMS SAV – INOVAL ZH.
* Zapájať sa do projektov, aktívna pomoc pri príprave projektov a ich realizácii
* Realizovať aktivity v rámci projektu ProTech ( Vedecká kaviareň, exkurzie, Mladý technik, First LEGO League, sústredenia)
* Viesť záujmové útvary, zabezpečiť starostlivosť o zverené záujmové útvary vedené aj externými vedúcimi pracovníkmi
* Realizovať podujatia na základe schváleného plánu práce v danej oblasti
* **Spracovať kalendár podujatí CVČ (príležitostnej činnosti) na školský rok 2021/2022**
* Koordinovať zverené súťaže, olympiády, práce s talentovanou mládežou v CVČ
* **Zrealizovať minimálne 2 podujatia, tvorivé aktivity pre rodičov s deťmi**
* **Zrealizovať minimálne 2 podujatia pre SŠ mládež**
* Zabezpečiť aktivity v oblasti environmentálnej výchovy, výchovy k životnému prostrediu v spolupráci s MŠ, ZŠ, SŠ
* Spracovať vyhodnotenie Kalendára prevencie za rok 2021 a pripraviť Kalendár prevencie CVČ na rok 2022 do 20.10.2021
* Zabezpečiť preventívne programy v oblasti šikany, kyberšikany, prevencie korupcie, zdravého životného štýlu a iných podľa potrieb a požiadaviek ZŠ a SŠ
* Realizovať aktivity schválené v pláne práce pre danú oblasť
* Spolupracovať s inými inštitúciami a organizáciami pôsobiacimi vo zverenej oblasti
* Spravovať webové sídlo a sociálnu sieť pre CVČ v spolupráci so zamestnancami CVČ

 Zodpovedná: Mgr. Marianna Lazárová

 Termín: v priebehu šk. roka 2021/2022

**c) oblasť telesnej výchovy a športu, rekreačnej činnosti**

* Propagovať a rozvíjať netradičné športové disciplíny ako motivačný nástroj pre deti a mládež MŠ, ZŠ a SŠ
* Komunikovať so zástupcami (učitelia TVaŠ) ZŠ a SŠ a zabezpečiť činnosť OK SAŠŠ
* Spravovať portálu Školský šport v rámci okresu Žiar nad Hronom
* Spravovať webové sídlo a sociálnu sieť pre CVČ v spolupráci so zamestnancami CVČ
* Viesť záujmové útvary, zabezpečiť starostlivosť o zverené záujmové útvary vedené aj externými vedúcimi pracovníkmi
* Realizovať podujatia na základe schváleného plánu práce v danej oblasti
* Realizovať neformálne vzdelávanie v oblasti olympijskej výchovy pre deti a mládež ZŠ i SŠ.
* Realizovať športové aktivity v spolupráci s mestom Žiar nad Hronom ( hlavne september, október, veľkonočné obdobie a máj, jún, Beh oslobodenia mesta, Beh SNP a iné podľa dopytu a ponuky)
* **Spracovať kalendár podujatí CVČ (príležitostnej činnosti) na školský rok 2021/2022**
* Realizovať zverené športové súťaže, práce s talentovanou mládežou v CVČ
* **Realizovať minimálne 2 podujatia, športové aktivity pre rodičov s deťmi**
* **Realizovať minimálne 2 podujatí pre SŠ mládež**
* Zabezpečiť celoročnú rekreačnú činnosť a vedenie k tomu príslušnej pedagogickej dokumentácie (tábory, workshopy, otvorené hodiny...)
* **Pripraviť Plán jarnej a letnej rekreačnej činnosti do 15.12.2021**
* Pripravovať pravidelné mesačné plány činnosti CVČ.
* **Pripraviť plán možnosti pre športové aktivity s možnosťou realizácie v online priestore.**

 Zodpovedná: PaedDr. Petronela Černická

 Termín: v texte a v priebehu šk. roka 2021/2022

**PRÁZDNINOVÁ ČINNOSŤ**

Cieľom prázdninovej činnosti je pokračovať v činnosti záujmových útvarov aktivizujúcimi metódami, prostredníctvom sústredení, exkurzií a letných táborov. Pri plánovaní činnosti počas letných prázdnin je potrebné využívať finančne nenáročné služby a ponuky pre jednotlivé aktivity.

**Jesenné prázdniny:** 28.10.2021 – 29.10.2021 – vyučovanie začína 02.11.2021(utorok)

**Vianočné prázdniny:** 23.12.2021 – 07.01.2022 - vyučovanie začína 10.01.2022(pondelok)

**Polročné prázdniny:** 04.02.2022 – vyučovanie začína 07.02.2021 (pondelok)

**Jarné prázdniny:** 07.03.2022 – 11.03.2022 – vyučovanie začína 14.03.2022(pondelok)

**Veľkonočné prázdniny:**14.04.2022 – 19.04.2022 - vyučovanie začína 20.04.2022(streda)

**Letné prázdniny**: 01.07.2022 – 02.09.2022 - vyučovanie začína 05.09.2022(pondelok)

**ČINNOSŤ KOMISIÍ – PORADNÝCH ORGÁNOV**

Centrum voľného času na základe poverenia OÚ v sídle kraja je organizátorom podľa pedagogicko-organizačných pokynov na príslušný školský rok jednotlivých predmetových olympiád, ktorých odbornú stránku zabezpečujú členovia predmetových komisií (MO, CHO, GO, DO, OSJ, ONJ, OAJ, TO).

Zoznam poradných orgánov CVČ a členstvo v orgánoch v širšej pôsobnosti :

 **- Pedagogická rada**

 **- Rada školského zariadenia pri CVČ**

 **- Okresný klub Slovenskej asociácie športu na školách**

 **- Mestská školská rada Žiar nad Hronom**

 **- Okresné odborné komisie predmetových olympiád**

 **- Komisia pre primárnu prevenciu sociálno-patologických javov**

 **- Komisia pre technickú oblasť v rámci projektu ProTech**

 **- Predsedníctvo Asociácie centier voľného času SR**

 **- Centrum dobrovoľníctva v Banskej Bystrici – Infobod o dobrovoľníctve**

**PLÁNOVANIE:**

* 1. pracovný úväzok jednotlivých vychovávateľov – pedagogických zamestnancov vychádza z Nariadenia vlády SR č. 201/2019 Z. z. o priamej výchovno-vzdelávacej činnosti,
	2. pracovná doba - 7,5 hodín denne,
	3. dozor v zariadení je zabezpečovaný pedagogickými zamestnancami na základe rozvrhu hodín záujmovej činnosti a aktivít CVČ počas celého kalendárneho roka v čase od 09:00 do 17:00 hod. Vo výnimočných prípadoch je dozorom poverená školníčka CVČ,
	4. plán súťaží a jednotlivých aktivít príležitostnej činnosti pre školský rok 2021/2022,
	5. plány jednotlivých záujmových útvarov spracovať,
	6. vzdelávanie a štúdium prostredníctvom seminárov, kurzov, výmenou odborných skúseností si zabezpečujú zamestnanci len po dohode s riaditeľkou CVČ a ak je súčasťou plánu profesijného rozvoja,
	7. pedagogickí zamestnanci v spolupráci s externými vedúcimi záujmových útvarov predložia do 29.10.2021 návrh pracovných a výchovných pomôcok pre záujmovú činnosť,
	8. zamestnanci hospodárskeho oddelenia spracujú návrh na údržbu zariadenia a technické zabezpečenie chodu CVČ do 29.10.2021, v návrhu bude časový harmonogram a finančné zabezpečenie.

**PERSONÁLNE  OBSADENIE  CVČ**

Riaditeľka: Mgr. Helena Gáfriková

Pedagogickí zamestnanci: Mgr. Marianna Lazárová Mgr. Dana Mokrošová PaedDr. Petronela Černická Mgr. Mária Lancková PhD. – čerpanie rodičovskej dovolenky

 Nepedagogickí zamestnanci:     Ekonómka/účtovníčka -  Alžbeta Bieliková                                    Školníčka/upratovačka – Ľudmila Žifčáková

Externí zamestnanci na dohodu: 20 zamestnancov (vedúci záujmových útvarov, tréneri korčuľovania pre ZŠ, koordinátor dobrovoľníctva, úsek práce a miezd, správca PC sietí, ŠAZS)

**PRÍLOHY:**

1/ Kalendár podujatí na rok 2021/2022

2/ Kalendár postupových športových súťaží, predmetových olympiád, súťaží

 záujmovo-umeleckého charakteru

3/ Zoznam záujmových útvarov pri CVČ

4/ Plán pracovných porád

5/ Plán kontrolnej činnosti

6/ Plán zasadnutí pedagogickej rady

7/ Zoznam externých vedúcich záujmových útvarov v šk. roku 2021/2022

Tento Plán práce je vzhľadom na obdobie pandémie Covid 19 materiálom, ktorý sa môže podľa potrieb meniť alebo dopĺňať.

S Plánom práce CVČ na školský rok 2021/2022 boli oboznámení zamestnanci CVČ :

Mgr. Helena Gáfriková ...........................................

PaedDr. Petronela Černická ...........................................

Mgr. Marianna Lazárová ...........................................

Alžbeta Bieliková ...........................................

Ľudmila Žifčáková ...........................................

Mgr. Dana Mokrošová ...........................................

Mgr. Mária Lancková PhD. – Rodičovská dovolenka